2020. gada 9. jūnijā Noteikumi Nr. 380

Rīgā (prot. Nr. 40 35. §)

**Noteikumi par prioritāro institūciju un vajadzību sarakstā**

**iekļautajām institūcijām nepieciešamajiem**

**epidemioloģiskās drošības nodrošināšanas resursiem**

Izdoti saskaņā ar Covid-19

infekcijas izplatības pārvaldības likuma

25. panta pirmo, piekto un sesto daļu

1. **Vispārīgie jautājumi**
2. Noteikumi nosaka:
	1. iegādājamo individuālo aizsardzības līdzekļu un medicīnisko ierīču kategorijas un to apjomu;
	2. individuālo aizsardzības līdzekļu un medicīnisko ierīču iegādes, uzglabāšanas un izsniegšanas kārtību;
	3. kārtību, kādā tiek uzglabāti un izsniegti jau centralizēti iegādātie epidemioloģiskās drošības nodrošināšanas resursi;
	4. piegāžu drošības kritērijos balstītu atvieglotu atbilstības novērtēšanas kārtību individuālajiem aizsardzības līdzekļiem un medicīniskām ierīcēm, ko ir tiesības iegādāties publisko personu organizētajos iepirkumos.
3. Noteikumos lietotie termini:

2.1. iesaistītās institūcijas – Covid-19 infekcijas izplatības pārvaldības likuma 25. panta otrajā daļā noteiktās institūcijas, kuras iekļautas prioritāro institūciju un vajadzību sarakstā un kurām drošības apsvērumu dēļ ir nepieciešams nodrošināt īpašus epidemioloģiskās drošības apstākļus;

2.2. epidemioloģiskās drošības nodrošināšanas resursi – individuālie aizsardzības līdzekļi, medicīniskās ierīces un dezinfekcijas līdzekļi, kas paredzēti epidemioloģiskās drošības nodrošināšanai;

2.3. apgādes koordinators – nozares ministrijas vai tās noteiktas iestādes, pašvaldības sadarbības teritorijas civilās aizsardzības komisijas sastāvā ietilpstošas pašvaldības vai tās noteiktas iestādes, kā arī biedrības "Latvijas Sarkanais Krusts" norīkota persona, kura apkopo iesaistīto institūciju sniegto informāciju par nepieciešamajiem resursiem epidemioloģiskās drošības nodroši­nāšanai, kā arī veic citus uzdevumus atbilstoši šiem noteikumiem;

2.4. prioritāro institūciju un vajadzību saraksts – Valsts ugunsdzēsības un glābšanas dienesta uzturēts saraksts, kurā ir iekļautas iesaistītās institūcijas, kā arī tām nepieciešamo epidemioloģiskās drošības nodrošināšanas resursu kategorijas un to apjoms.

1. **Individuālo aizsardzības līdzekļu un medicīnisko ierīču kategorijas un to apjoms**
2. Prioritāro institūciju un vajadzību saraksts tiek uzturēts un šo noteikumu 4. punktā minētās individuālās aizsardzības līdzekļu un medicīnisko ierīču kategorijas un apjoms tiek aktualizēts atbilstoši nepieciešamībai, pamatojoties uz apgādes koordinatora pieprasījumu. Pieprasījumā norāda vajadzīgo individuālo aizsardzības līdzekļu un medicīnisko ierīču kategoriju, apjomu un izmantošanas mērķi, kā arī pamato to nepieciešamību.
3. Individuālo aizsardzības līdzekļu un medicīnisko ierīču kategorijas un trim mēnešiem nepieciešamais apjoms:
	1. vienreizlietojamas sejas ķirurģiskās maskas (I tips, II tips, IIR tips):
		1. I tips 15662000 vienības;
		2. II tips 580000 vienības;
		3. IIR tips 330000 vienības;
	2. respiratori (FFP2, ar vārstu FFP3):
		1. FFP2 2124000 vienības;
		2. ar vārstu FFP3 153000 vienības;
	3. vienreizlietojami medicīniskie cimdi (nepūderēti):
		1. nesterili:
			1. S izmērs 206000 pāri;
			2. M izmērs 1626000 pāri;
			3. L izmērs 5668000 pāri;
			4. XL izmērs 5784000 pāri;
			5. XXL izmērs 744000 pāri;
		2. sterili:
			1. S izmērs 12000 pāri;
			2. M izmērs 83000 pāri;
			3. L izmērs 201000 pāri;
			4. XL izmērs 150000 pāri;
			5. XXL izmērs 21000 pāri;
	4. medicīniskie kombinezoni (aizsargtērpi, elastīgie, ar kapuci, vienreizlietojami):
		1. M izmērs 17000 vienības;
		2. L izmērs 150000 vienības;
		3. XL izmērs 207000 vienības;
		4. XXL izmērs 35000 vienības;
		5. XXXL izmērs 26000 vienības;
	5. virsvalki/halāti ar garām piedurknēm (ūdens necaurlaidīgi, vienreizlietojami):
		1. M izmērs 127000 vienības;
		2. L izmērs 350000 vienības;
		3. XL izmērs 336000 vienības;
		4. XXL izmērs 118000 vienības;
		5. XXXL izmērs 6000 vienības;
	6. virsvalki/halāti ar garām piedurknēm (ūdens caurlaidīgi, vienreizlietojami):
		1. M izmērs 29000 vienības;
		2. L izmērs 116000 vienības;
		3. XL izmērs 116000 vienības;
		4. XXL izmērs 29000 vienības;
	7. priekšauti (ūdens necaurlaidīgi):
		1. bez izmēra 1161000 vienības;
	8. medicīniskās bahilas (garās, vienreizlietojamas):
		1. bez izmēra 1323000 vienības;
	9. ķirurģiskās cepurītes (vienreizlietojamas);
		1. M izmērs 2539000 vienības;
		2. L izmērs 5097000 vienības;
		3. XL izmērs 5091000 vienības.
4. Prioritāro institūciju un vajadzību sarakstā tiek uzturēta un aktualizēta arī informācija par iesaistīto institūciju vajadzībām pieejamajiem dezinfekcijas līdzekļiem, kas iegādāti līdz šo noteikumu spēkā stāšanās dienai. Dezinfekcijas līdzekļu uzglabāšanai un izsniegšanai piemēro šajos noteikumos noteikto kārtību, kas attiecas uz epidemioloģiskās drošības nodrošināšanas resursiem.
5. **Individuālo aizsardzības līdzekļu un medicīnisko ierīču iegāde**
6. Valsts aizsardzības militāro objektu un iepirkumu centrs (turpmāk – iepirkumu centrs) individuālos aizsardzības līdzekļus un medicīniskās ierīces iegādājas centralizēti šo noteikumu 4. punktā minētajā apjomā.
7. Iepirkumu centrs savā tīmekļvietnē publicē un aktualizē informāciju par plānotajām individuālo aizsardzības līdzekļu un medicīnisko ierīču iegādēm.
8. Iepirkumu centra izveidotā iepirkumu komisija (turpmāk – iepirkumu komisija) sagatavo iepirkuma noteikumus, norādot vismaz informāciju par procesuālajiem termiņiem, tehniskajām prasībām (tehniskās specifikācijas) un piedāvājumu izvēles kritērijiem. Iepirkuma noteikumi tiek publiskoti, izmantojot elektronisko iepirkumu sistēmu vai publikāciju iepirkumu centra tīmekļvietnē.
9. Pretendents iepirkuma noteikumos noteiktajā termiņā iesniedz iepirkumu centram piedāvājumu atbilstoši iepirkuma noteikumos noteiktajām prasībām.
10. Iepirkumu komisija izvērtē saņemtos piedāvājumus un par uzvarētāju atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar šo noteikumu 11. punkta nosacījumiem.
11. Pretendentu, kuram būtu piešķiramas iegādes līguma slēgšanas tiesības, izslēdz no dalības iepirkumā jebkurā no šādiem gadījumiem:
	1. pasludināts pretendenta maksātnespējas process, apturēta tā saimnieciskā darbība vai pretendents tiek likvidēts;
	2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iegādes līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
	3. iepirkumu komisijas loceklis vai eksperts ir saistīts ar pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts kāda pretendenta izvēlē un šo situāciju nav iespējams novērst ar citiem pretendentu mazāk ierobežojošiem pasākumiem.
12. Iepirkumu komisija ievēro Starptautisko un Latvijas Republikas nacionālo sankciju likuma 11.1 panta nosacījumus.
13. Iepirkumu centrs, iegādājoties individuālos aizsardzības līdzekļus un medicīniskās ierīces, pēc iespējas piemēro publisko iepirkumu vispārīgos principus.
14. Iepirkumu centrs iesaista Veselības inspekcijas un Patērētāju tiesību aizsardzības centra kompetentās amatpersonas saņemto piedāvājumu izvērtēšanā un iegādāto individuālo aizsardzības līdzekļu un medicīnisko ierīču pieņemšanas procesā.
15. Ja nav pieejami individuālie aizsardzības līdzekļi un medicīniskās ierīces, kas atbilst Eiropas Parlamenta un Padomes Regulai (ES) 2016/425 (2016. gada 9. marts) par individuālajiem aizsardzības līdzekļiem un normatīvajiem aktiem par medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtību, iepirkumu centrs ir tiesīgs piemērot Eiropas Komisijas 2020. gada 13. marta ieteikumu Nr. 2020/403 "Par atbilstības novērtēšanas un tirgus uzraudzības procedūrām Covid-19 apdraudējuma kontekstā" 8. punktā noteikto procedūru un iegādāties individuālos aizsardzības līdzekļus un medicīniskās ierīces, kurām nav uzsākta vai pilnībā pabeigta atbilstības novērtēšanas procedūra un kuras nav marķētas ar CE marķējumu, ja tiek izpildīti šādi nosacījumi:
	1. preces ražotas atbilstoši Eiropas standartiem vai Pasaules Veselības organizācijas atzītām tehniskām prasībām, ja tās nodrošina tādu pašu drošuma līmeni kā piemērojamie Eiropas standarti;
	2. Patērētāju tiesību aizsardzības centrs vai Veselības inspekcija atbilstoši kompetencei ir atzinusi šo preču atbilstību;
	3. preces tiek iepirktas, lai ierobežotu Covid-19 infekciju un novērstu tās tālāku izplatīšanos, un šīs preces nenonāk tirdzniecībā.
16. Individuālajiem aizsardzības līdzekļiem un medicīniskajām precēm, kuras iegādātas šo noteikumu 15. punktā norādītajā kārtībā, veic ekspertīzi akreditētā laboratorijā, ja to pieprasa Patērētāju tiesību aizsardzības centrs vai Veselības inspekcija atbilstoši kompetencei. Ja ekspertīzē tiek konstatēta piegādāto preču neatbilstība, izdevumus par ekspertīzi sedz preces piegādātājs.
17. Iepirkumu centrs dokumentē iegādes procesu un nodrošina dokumentu glabāšanu Publisko iepirkumu likuma 40. pantā noteiktajā kārtībā un termiņos.
18. **Epidemioloģiskās drošības nodrošināšanas resursu uzglabāšana un izsniegšana**
19. Iepirkumu centrs nodrošina epidemioloģiskās drošības nodrošināšanas resursu, tostarp ārkārtējās situācijas laikā iegādāto resursu, uzglabāšanu savās vai aizsardzības resora rīcībā esošajās noliktavās.
20. Iepirkumu centrs katras nedēļas pirmajā darbdienā sniedz Valsts ugunsdzēsības un glābšanas dienestam informāciju par pieejamiem epidemioloģiskās drošības nodrošināšanas resursiem, kā arī informē par šo resursu plānotajām piegādēm.
21. Valsts ugunsdzēsības un glābšanas dienests pēc nepieciešamības sagatavo un nosūta izsniegšanas pieprasījumus iepirkumu centram. Izsniegšanas pieprasījumā norāda šādu informāciju:
	1. iesaistītās institūcijas nosaukums, reģistrācijas numurs un juridiskā adrese;
	2. iesaistītās institūcijas pilnvarotās personas vārds, uzvārds, amats, tālruņa numurs, e-pasts;
	3. piegādes vieta un adrese, ja nepieciešams;
	4. nepieciešamo epidemioloģiskās drošības nodrošināšanas resursu kategorija, veids un apjoms.
22. Iepirkumu centrs izsniedz epidemioloģiskās drošības nodrošināšanas resursus šo noteikumu 20.2. apakšpunktā norādītajai personai tādā apmērā, kāds norādīts izsniegšanas pieprasījumā, parakstot pieņemšanas un nodošanas aktu.
23. Ja nepieciešams, iepirkumu centrs sadarbībā ar Nacionālajiem bruņotajiem spēkiem epidemioloģiskās drošības nodrošināšanas resursus transportē uz izsniegšanas pieprasījumā norādīto piegādes vietu.
24. Ja saņemti nederīgi vai neatbilstoši epidemioloģiskās drošības nodrošināšanas resursi, apgādes koordinators par to informē iepirkumu centru. Iepirkumu centrs nodrošina šo resursu atjaunošanu un nederīgo vai neatbilstošo resursu transportēšanu uz savu vai aizsardzības resora rīcībā esošu noliktavu.
25. Valsts ugunsdzēsības un glābšanas dienests pēc apgādes koordinatora vai iesaistītās institūcijas pieprasījuma iespēju robežās sniedz atbalstu epidemioloģiskās drošības nodrošināšanas resursu transportēšanai vai īslaicīgai to uzglabāšanai.

**V. Noslēguma jautājums**

1. Šos noteikumus atbilstoši aktuālajai procesuālajai stadijai piemēro arī iepirkumu centra uzsāktajām epidemioloģiskās drošības nodrošināšanas resursu iegādēm.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks